ՀԵՏԱԶՈՏԱԿԱՆ ԱՇԽԱՏԱՆՔ

**Բովանդակություն**

Table of Contents

[**Ներածություն** 3](#_Toc122431086)

[**Գլուխ 1 ՏԵՍԱԿԱՆ ՄԱՍ** 5](#_Toc122431087)

[**1.1 Ոչ լիարժեք/միջուկային ընտանիքի ազդեցությունը նախադպրոցականի անձի ձևավոման վրա** 5](#_Toc122431088)

[**1.2** **Նախադպրոցական մանկավարժի դերը ոչ լիարժեք/միջուկային ընտանիքում մեծացող նախադպրոցականի դաստիարակության գործում** 10](#_Toc122431089)

[**ԳՈՐԾՆԱԿԱՆ ՄԱՍ** 15](#_Toc122431090)

[**Եզրակացություններ** 17](#_Toc122431091)

[**Գրականության ցանկ** 19](#_Toc122431092)

 **Ներածություն**

**Թեմայի արդիականությունը.** Հասարակության էվոլյուցիայի ընթացքում ծնողազուրկ և անխնամ երեխաներին դաստիարակելու, ինչպես նաև անօրինական ճանապարհից ետ պահելու ժամանակավոր կացարաններ (մանկատան տիպի) ստեղծելու գաղափարը դարավոր պատմություն ունի: Տարիքի հետ երեխան սոցիալականացվում է, և այդ գործընթացը հիմնականում ընթանում է ընտանիքում: Սակայն գնալով մեծանում է մանկատների թիվը, որոնք էլ իրենց հերթին ազդում են երեխաների բարոյական, ֆիզիկական և հոգեբանական առողջության վրա: Երեխաներն ու դեռահասները բնակչության ամենաանպաշտպան օղակն են դառնում:

 Մարդու զարգացման համար կարևոր է յուրաքանչյուր տարիք: Դաստիարակության և զարգացման ավանդական գլխավոր ինստիտուտ է համարվում ընտանիքը: Այն, ինչը երեխան մանկական տարիներին ձեռք է բերում ընտանիքում, պահում է ողջ կյանքում: Ընտանիքում ներկայացվում են երեխայի անձի հիմքերը, և դպրոց մուտք գործելիս նա արդեն կիսով չափ ձևավորվում է որպես անհատ: Ոչ լիարժեք ընտանիքի երեխան ավելի հաճախ հանդիսանում  է բարեկեցիկ ընտանիքների երեխաների կողմից բարոյահոգեբանական ճնշման օբյեկտ, ինչը հանգեցնում է անապահովության, իսկ հաճախ՝զայրույթի, ագրեսիվության զգացողության ձևավորմանը։ Նման երեխաների մոտ կարող են չձևավորվել ալտրուիստական և հումանիստական հատկանիշներ, առանց որոնց հնարավոր չէ ստեղծել արդեն սեփական բարեկեցիկ ընտանեկան միջավայր։ Երեխայի անձի ձևավորումը ավելի է բարդանում այն դեպքում, եթե նա եղել է ընտանեկան կոնֆլիկտների և սկանդալների ականատեսը կամ մասնակիցը, ինչի պատճառով ծնողները մուսնալուծվել են։ Մոր նկատմամբ թշնամական վերաբերմունքի դեպքում հոր հանդեպ պահպանվող կապվածությունը կարող է երեխայի, նրա անձի հոգեկան կյանքը պառակտելու պատճառ դառնալ: Այսպիսի դժվարություններով էլ պայմանավորված է մեր կողմից ընտրված թեմայի ուսումնասիրության հրատապությունը:

 **Հետազոտության նպատակն է** ուսումնասիրել ոչ լիարժեք/միջուկային ընտանիքում մեծացող նախադպրոցական երեխայի դաստիարակության դժվարությունները:

**Հետազոտության խնդիրներն են** ուսումնասիրելով ոչ լիարժեք/միջուկային ընտանիքում մեծացող նախադպրոցական երեխայի դաստիարակության դժվարությունների հաղթահարման ուղիները:

##

## **Գլուխ 1 ՏԵՍԱԿԱՆ ՄԱՍ**

## **Ոչ լիարժեք/միջուկային ընտանիքի ազդեցությունը նախադպրոցականի անձի ձևավոման վրա**

Ըստ հոգեբանական տեսությունների` ընտանիքում երեխայի ինքնադաստիարակության մեջ առաջատար դերը պատկանում է ներքին ապրումներին, այսինքն` հակումներին, որոնք սերում են պահանջմունքներից: Դրանք նախադպրոցականին մղում են գործողությունների` բավականություն ստանալու համար: Այդ բավականությունների ձեռքբերման ճանապարհին կանգնած է հասարակությունը, որը թելադրում է իր արգելքները, որոշում, թե ինչ ձևերով կարող են բավարարվել այդ հակումները: Ընտանիքը նախադպրոցական երեխաների դաստիարակության հիմնական օջախն է, որտեղ մշակվում են դրական կամ բացասական հատկանիշները, ցանվում այնպիսի սերմեր, որոնցից աճած ծաղիկները կարող են լինել կա´մ բուրումնավետ, կա´մ դառնահոտ[[1]](#footnote-1):

 Չի կարելի չհամաձայնվել այն տեսակետին, ըստ որի` ընտանիքն առաջնահերթ նշանակություն ունի երեխայի կյանքում, յուրաքանչյուր երեխա համարյա ամբողջապես կախված է ընտանիքի տիպից, որում նա ծնվել է, և ծնողների բնավորությունից[[2]](#footnote-2): Դաստիարակության գործընթացն արդյունավետ կազմակերպելու համար շատ կարևոր է պարզորոշ պատկերացում ունենալ դրա հոգեբանական էության մասին: Դաստիարակության հոգեբանությունն առաջին հերթին հետաքրքրվում է, թե ինչ է տեղի ունենում անհատի հոգում դաստիարակության միջոցով նրա անձնավորությունը ձևավորելիս, ինչպես և ինչ պայմաններում է ձևավորվում գործընթացը, ինչով են պայմանավորված նրա արդյունքները: Երեխայի դաստիարակությունը հոգեբանական առումով կարելի է բնորոշել իբրև մարդու անձնավորության ձևավորում հասարակության կողմից:

 Ուսումնասիրելով երկտարեցի ու դժվար դաստիարակվող բազմաթիվ երեխաների` եկել ենք այն համոզման, որ պատճառը հիմնականում ոչ լիարժեք ընտանիքն է, ընտանիք, որտեղ բացակայում է հայրը, իսկ մայրն էլ անկարող է համակողմանիորեն զբաղվելու երեխայի ներդաշնակ դաստիարակությամբ, ընտանիք, որտեղ ոգելից խմիչքն է չարաշահվում, ամուսինների դավաճանությունը, տհաճ խոսակ-ցություններն ու փոխադարձ վիրավորանքները:

 Ընտանեկան ճիշտ դաստիարակության շնորհիվ ծնողները հանգամանորեն են ճանաչում երեխաներին, գիտեն նրանց անհատական հոգեբանական առանձնահատկությունները, թույլ և ուժեղ կողմերը, հետևապես կարողանում են հեշտությամբ կազմակերպել նրանց դաստիարակությունը, քանի որ համակողմանի դաստիարակության հաջողության նախապայմանը նախադպրոցականին համակողմանի ճանաչելն է[[3]](#footnote-3): Միջնադարի հայ մտածող Հովհաննես Երզնկացին հիշեցնում էր, որ երեխաների դաստիարակության ցանկալի արդյունքներ ստացվում են միայն այնդեպքում, երբ ծնողները լավ են ճանաչում իրենց երեխաների բնավորությունն ու հակումները: Ուսանելի են նրա հետևյալ ասույթները. «Երեխան քաղցր էր, բայց վատ դաստիարակության հետևանքով դառնացավ»: Ըստ նրա՝ մարդկային միտքը, մանուկ հասակից սկսած, հինգ զգայարանների միջոցով տենչում է ընկալելու և բացատրելու այն ամենը, ինչ շրջապատում է նրան, ուստի պահանջում է երեխայի դաստիարակությունն սկսել ամենավաղ հասակից. «Սրբութեամբ և անարատութեամբ սնուցանեն քրիստոնէքն զիւրեանց զաւակսն և զգոյշ կան ի մկրտութեան աւրէն մինչ ի կատարիլ հասակին…» , որովհետև երեխայի միտքը մի հստակ հայելի է, որի մեջ անմիջականորեն տպավորվում են ինչպես լավը, այնպես էլ վատը: «Զի տղային միտքն որպէս յստակ հայելի է. մի՛ թողուլ անխրատ, որ մեղաց ժանգն չնստի ի վերայ և ապականէ: Տղային միտքն որպէս կակուղ մոմ է. Զբարի խրատն և զիմաստութեան ուսումն դիր ի վերայ մատնէհար, որ այլ պիղծ և վատթար իրք չկերպարանի ի միտքն»:

 Կան ծնողներ, որոնք փոխանակ բացահայտելու իրենց երեխաների թերությունները և պայքարելու դրանց դեմ, ինչ-ինչ պատճառներով կոծկում են դրանք` փաստորեն խրախուսելով նույն վարքագիծը դարձյալ անգամներ կրկնելու: Նման դեպքերում նախադպրոցականի ոչ միայն առանձին վարքագծերի, այլև հետագա ողջ ճակատագրի մեղքն ընկնում է իրենց վրա: Մարդ դաստիարակության կարիք ունի ոչ միայն մանկական հասակում, այլև ողջ կյանքի ընթացքում, միայն թե ըստ տարիքի` փոխվում են պահանջներն ու ձևերը: Պետք է առաջնությունը տալ ոչ թե բռնության և երկյուղի միջոցներին, այլ մարդու կողմից իր սխալների գիտակցմանը և կամավոր հրաժարմանը, որովհետև ակամա հրաժարումը ծառայական մտքի արդյունք է և, ըստ էության, մարդուն չի մաքրում նոր արատներ գործելու ախտից, այլ միայն հետ է պահում տվյալ հանցանքը գործելու մտքից։

 Ընտանեկան դաստիարակությունն ունենում է թերություններ, երբ հատկապես երիտասարդ ծնողներն անբավարար գիտեն հոգեբանության, մանկավարժության, բարոյականության և աճող սերնդի հետ առնչվող շատ գիտությունների հիմունքներ և երեխաներին դաստիարակում են այնպես, ինչպես նրանց դաստիարակել են իրենց հայրերն ու մայրերը՝ անգիտանալով դրանց հետևանքները[[4]](#footnote-4):

 Ծնողների մեկ այլ խումբ էլ ցուցաբերում է չափից ավելի խստապահանջություն, անգամ դաժանություն, կիրառում դաստիարակության խոտանված մեթոդ` ծեծ, որի հետևանքով երեխան դառնում է սարսափելի վախկոտ և ատելությամբ է լցվում մարդկանց ու աշխարհի նկատմամբ: Նրանց չի հրապուրում կյանքի, աշխարհի հմայքը: Պատահում է, որ դպրոցում ուսուցչի ձեռքի հանկարծակի շարժումից աշակերտը կա´մ ափերով ծածկում է գլուխը, կա´մ մի կողմ քաշվում: Դա ծեծի` տարիներով կուտակված սարսափն է: Այս դեպքում նա իր հոգեկան բավարարությունը կգտնի փողոցում, կասկածելի շրջապատում և աստիճանաբար կդառնա դժվար դաստիարակելի, անգամ օրինազանց, քրեական հանցագործ: Նման աշակերտների վիրավորված հոգու սպեղանին անկեղծ սերն է, հոգատարությունը նրանց նկատմամբ, ինքնահաստատման օգնությունը: Արդեն իսկ հստակ երևում է, որ թե´ ծնողը, թե´ ուսուցիչը չեն կարևորում ընտանիքը` մոռանալով Ա. Ա. Մակարենկոյի այն բացատրությունը, որ եթե երեխան առաջին անգամ ծնողներին պատասխանում կամ կոպտում է, ապա մի զարմացեք, այլ մի հետադարձ հայացք նետեք երե-խայի` ծնված օրից մինչև այսօր անցած ուղուն և տեսեք, թե որտեղ եք սայթաքել, ուր այսօր ձեր երեխան ընկնում է: Ըստ իս՝ նման ծայրահեղություններից խուսափելու հիմնական ուղին ծնողների շրջանում մանկավարժական քարոզչության ուժեղացումն է և, որ ամենակարևորն է, ծնողների անձնական օրինակը, մեծահասակների համաձայնեցված գործողություններն ու մոտեցումը դաստիարակվողի նկատմամբ:

 Հոգեբանների մեջ այն հաստատուն համոզմունքն է իշխում, որ ինքնադաստիարակությունը հավելյալ է, առաջնայինը դաստիարակությունն է, քանի որ ինքնադաստիարակությունը պահանջում է որոշ կենսափորձ: Համակողմանիորեն կազմված օրակարգի շնորհիվ երեխան կամա թե ակամա աստիճանաբար սկսում է գիտակցական մոտեցում ցուցաբերել դրա կատարման նկատմամբ, որը և դառնում է ինքնադաստիարակությամբ զբաղվելու ցանկալի գործի սկիզբ: Ճշգրիտ ժամի սովորույթը երեխայի նկատմամբ ճշգրիտ պահանջի սովորույթ է, որը և կամքի մարզման կարևորագույն միջոց է դառնում: Դիտարկումների վերլուծությունն ու համադրությունը ցույց են տալիս, որ եթե նախադպրոցական հասակում երեխան ընտելացած է օրակարգին, ապա դպրոցական հասակի առաջին իսկ օրից ծնողների օգնությամբ ու խորհրդով ինքն է կարողանում հաջողությամբ կազմել օրվա օրակարգը: Փորձը ցույց է տալիս, որ այդ հաջողությունը հատկապես ակնառու է սկզբնական շրջանում, հետագայում երեխան աստիճանաբար ցանկանում է ազատվել «այդ բարդ կապանքներից», իսկ «ազատագրման» ընթացքն ու նրա տեմպը պայմանավորված են երեխայի շրջապատով և ծնողների հետևողականությամբ կամ անհետևողականությամբ:

 Շատ կարևոր է նախադպրոցականին դնել այնպիսի իրավիճակում, որ նա ինքը կարողանա վերլուծել իր վարքը: Ըստ իս` նման մոտեցումը ընտանիքում կամ մանկապարտեզում երեխայի ինքնադաստիարակության կազմակերպման հուսալի ձևերից մեկն է: Ընտանիքում երեխայի ինքնադաստիարակության հոգեբանական խնդիրը հաջողությամբ իրականացնելու համար, հետևաբար, անհրաժեշտ է՝

 • ծնողի և դաստիարակի, ընտանիքի և մանկապարտեզի սերտ համագործակցություն, փոխօգնություն, մտքերի մշտական փոխանակում.

• նախադպրոցականի անհատական հոգեբանական առանձնահատկությունների համակողմանի իմացում և հաշվառում ներգործության այս կամ այն միջոցի կիրառման ժամանակ.

• մուլտերի կամ հեքիաթների հերոսների լավագույն օրինակների և ականավոր մարդկանց կյանքի փորձի գործիմաց օգտագործում.

• մանկավարժահոգեբանական հանձնարարականների ստեղծագործական կիրառում, պատժի ու խրախուսանքի, արգելքի ու թույլտվության համար զուգակցում:

## **1,2 Նախադպրոցական մանկավարժի դերը ոչ լիարժեք/միջուկային ընտանիքում մեծացող նախադպրոցականի դաստիարակության գործում**

Մանկապարտեզի դաստիարակ-մանկավարժին ներկայացվող պահանջները պայմանավորված են անձի կայացման գործընթացում նախադպրոցական տարիքի արժեվորմամբ, նախադպրոցական կրթության նշանակության և մասնագիտական պատասխանատվության գիտակցմամբ: Նախադպրոցական տարիքում ձեռք է բերվում ընդհանուր զարգացման որոշակի մակարդակ, որը հիմք է հանդիսանում հետագայում հատուկ ուղղվածության գիտելիքների, հմտությունների և գործունեության ձևերի յուրացման համար: Նախադպրոցական մանկության շրջանում են ձևավորվում անձնային կարևորագույն հատկություններ, որոնք հնարավորություն են տալիս երեխային ինքնահաստատվելու հասարակական կյանքում: Նախադպրոցական տարիքը երեխայի զարգացման մեկնարկային շրջան է, որի հաջողություններից է մեծապես կախված կյանքի հաջորդ փուլերի առաջընթացը: Նախադպրոցական տարիքի հիմնական ձեռքբերումներն են.

- հիմնական շարժումներին տիրապետումը;

- ինքնուրույն և գիտակցված աշխարհընկալումը;

- հաղորդակցվելու և համագործակցելու ունակությունները;

- սեփական վարքագիծը կարգավորելու և կառավարելու կարողությունները;

- գործունեության և վարքագծի դրդապատճառները համակցելու կարողությունը; - ինքնուրույն որոշումներ կայացնելու և կողմնորոշվելու ունակությունները:

Նախադպրոցական տարիքի երեխաների զարգացմանը բնորոշ են մի շարք օրինաչափություններ, որոնցից առանձնահատուկ կարևորվում է նախադպրոցականի ֆիզիկական և հոգեկան զարգացման պայմանավորվածությունը շրջապատող միջավայրով, մասնավորապես դաստիարակող մեծահասակներով: Նախադպրոցահասակ երեխան մեծանում և զարգանում է մեծահասակների անմիջական մասնակցությամբ: Առանձնահատուկ կարևորվում է

նախադպրոցական կրթության ոլորտի մանկավարժի դերը, որը կոչված է իրականացնելու մի շարք կարևորագույն մասնագիտական գործառույթներ: Դրանք են.

- երեխաների կյանքի և առողջության պահպանման համար անհրաժեշտ պայմանների ապահովումը;

- երեխաների զարգացման և դաստիարակության համար մանկավարժական պայմանների ստեղծումը;

- ուսումնադաստիարակչական գործունեության կազմակերպումն ու իրականացումը;

- երեխաների ինքնուրույն (որոնողական, հետազոտական, ստեղծագործական) գործունեության կազմակերպումը և ղեկավարումը;

- ընտանիքների հետ համագործակցության ծրագրի մշակումը, համատեղ մանկավարժական աշխատանքի կազմակերպումը, փոխադարձ կապի ձևերի ապահովումը;

- մանկավարժական գիտելիքների տարածումը;

- ինքնակրթության և մասնագիտական վերապատրաստման համար համապատասխան պայմանների ստեղծումը: Ինչպես տեսնում ենք, նախադպրոցական ոլորտի մասնագետի աշխատանքը բազմաբնույթ է, այն պահանջում է անձնային որոշակի որակների և մանկավարժական հմտությունների առկայություն:

Հմուտ մանկավարժի անձնային և մասնագիտական որակները միասնական են և դրսևորվում են մանկավարժական գործունեության ընթացքում ամբողջական ձևով: Անձնային հատկություններն հաճախ հիմք են հանդիսանում մասնագիտական որակների ձեռքբերման համար, միևնույն ժամանակ վերափոխում և շտկվում են մանկավարժական կարողությունների ներքո: Մասնագիտական որակները ձևավորվում են մասնագիտական կայացման ընթացքում և կատարելագործվում են անձնային հատկությունների ներքո:

Ընդունելով նախադպրոցական կրթօջախի մանկավարժի անձնային և մասնագիտական որակների միասնական բնույթը, այնուամենայնիվ փորձենք առանձնացնել և աղյուսակի ձևով ներկայացնել դրանք փոխկապակցված կարգով. Աղյուսակ 1

|  |  |
| --- | --- |
| ԱՆՁՆԱՅԻՆ ՈՐԱԿՆԵՐ  | ՄԱՍՆԱԳԻՏԱԿԱՆ ՈՐԱԿՆԵՐ  |
| Մարդասիրություն  | Սեր և նվիրվածություն երեխային  |
| Բարություն  | Հանդուրժողականություն  |
| Համբերանարություն  | Աշխատասիրություն  |
| Արդարամտություն  | Օբյեկտիվություն  |
| Ազնվություն  | Անշահախնդրություն  |
| Պատասխանատվություն  | Համառություն, նպատակասլացություն  |
| Պարտավորվածություն  | Կազմակերպվածություն  |
| Անմիջականություն, պարզություն  | Զիջելու, ներելու կարողություն  |
| Լավատեսություն  | Վստահելու, հավատալու ունակություն  |
| Բարյացակամություն, անկեղծություն  | Մանկավարժական ռիսկ և ռոմանտիկա  |
| Զսպվածություն  | Մանկավարժական տակտ  |
| Հավասարակշռված կեցվածք, ինքնատիրապետում  | Մանկավարժական կուլտուրա   |
| Կարգապահություն  | Պահանջկոտություն  |
| Ինքնասիրություն, արժանապատվություն  | Հարգանք երեխայի անձի հանդեպ   |
| Ինքնաքննադատություն  | Մանկավարժական ռեֆլեքսիա  |
| Ընկերասիրություն   | Մանկավարժական հաղորդակցման կուլտուրա  |

Նշված որակներից բացի մանկավարժական գործունեությունը մանկավարժից պահանջում է որոշակի ընդունակությունների առկայություն, որոնք պայմանականորեն բաժանվում են հինգ խմբի: Դրանք են.

- գնոստիկ, հունարենից «ցոօտյտ»թարգմանաբար նշանակում է գիտելիք,

- կառուցողական (կոնստրուկտիվ),

- հաղորդակցման (կոմունիկատիվ),

- կազմակերպչական,

- հատուկ

Գնոստիկ կամ գիտական ընդունակություններն իրենցից ներկայացնում են ակադեմիական, պերցեպտիվ և ուսուցանող (դիդակտիկական) կարողություններ, որոնք հնարավորություն են տալիս մանկավարժին երեխային ուսուցանելու և դաստիարակելու՝ նրան մանրամասն զննելով, նրա ներաշխարհը թափանցելով և հասկանալով:

Կառուցողական կամ կոնստրուկտիվ ընդունակություններն անհրաժեշտ են մանկավարժական գործընթացը տրամաբանորեն նախագծելու և հեռանկարային ակնկալիքները կանխատեսելու համար: Կառուցողական ընդունա- կություներն օգնում են նաև ամենօրյա ընթացիկ մանկավարժական աշխատանքն արդյունավետ կազմակերպելու գործում:

Հոաղորդակցման ընդունակությունները հիմնականում ուղղված են երեխաների հետ վստահելի փոխհարաբերությունների և համագործակցության հաստատմանը, օգնում են նաև ներդաշնակ հարաբերվելու ծնողների և գործընկերների հետ:

Կազմակերպչական ընդունակությունները նպաստում են մանկավարժի մասնագիտական գործունեության ռացիոնալ պլանավորմանը և իրականացմանը, երեխաների գործունեության տարբեր ձևերի կազմակերպմանը, ընկերական հարաբերությունների և կոլեկտիվի ձևավորմանը:

Հատուկ ընդունակությունները վերաբերում են մանկավարժին բնորոշ այն հավելյալ կարողություններին, որոնք առավել հետաքրքիր և բովանդակալից են դարձնում երեխաների առօրյան, կյանքը: Օրինակ, երգելու և պարելու, կարելու և գործելու, նկարելու և ծեփելու, արտահայտիչ կարդալու և պատմելու կարողությունները, դերասանական արվեստը, զարմանալու ունակությունը, խաղալիքներ պատրաստելու շնորհքը և հումորի զգացողությունը: Մանկավարժի հատուկ կարողությունները դրական հուզական երանգ են հաղորդում մանկավարժական գործընթացին, և դարձնում այն կրկնակի հաճելի և ոգևորիչ:

Ամփոփելով նախադպրոցական կրթության ոլորտի մանկավարժի հատկությունները, կարելի է բնութագրել նրան որպես բազմակողմանի զարգացած, կիրթ և մասնագիտական ընդունակություններով օժտված մասնագետի, որը գիտակցում և ամենայն պատասխանատվությամբ է վերաբերվում նախադպրոցականի զարգացման և կրթության գործին:

##

## **ԳՈՐԾՆԱԿԱՆ ՄԱՍ**

1. ***Ա. Ի. Զախարովի «Վախերը տնակում» թեստ / հավելված 1/***

 Հետազոտությունը ցույց տվեց պարզելու, որ նախադպրոցական տարիքում երեխաները հիմնականում վախենում են մանկապարտեզից ուշանալուց` 23%, ինչ-որ բան սխալ անելուց 59%, քննադատությունից 9%, դժբախտությունից 10%:

 Հետազոտության արդյունքում հանգեցի նրան, որ այն երեխաները ովքեր այսպիսի վախեր են կրում առավել ընդունակ են, աշխատասեր են, աչքի են ընկնում ակտիվությամբ: Կարող ենք ասել, որ այսպիսի վախերը դրական ազդեցություն են թողնում նախադպրոցականի ուսումնական գործընթացի վրա, նրա մոտ առաջացնում են աշխատասիրություն, ավելի լավը լինելու, խմբի մյուս անդամներից հետ չընկնելու ձգտում։

 Պետք է նշել, որ նման բնույթի վախերի առաջացումը վկայում է նրանց անձի, հուզական, ինտելեկտուալ, վարքի համեմատաբար առավել համաչափ զարգացման մասին, որը ենթադրում է երեխայի սոցիալական ակտիվության մեծացում, որի պայմաններում նախորդ տարիքային փուլերին բնորոշ վախերը հաղթահարվում են ու փոխարինվում առավել տրամաբանական և սոցիալական բնույթի վախերով: Վերջիններիս հիմքում ընկած է ծնողների և հեղինակավոր անձանց սոցիալական պահանջներին ու ակնկալիքներին չհամապատասխանելու երեխայի վտանգի զգացումը:

**Ա. Պրիխոժանի կողմից մշակված բացահայտ տագնապայնության մակարդակն ախտորոշող հարցարանը /տե՛ս՝ հավելված 3/**

Անձնային տագնապայնության մակարդակն ախտորոշող Ա. Պրիխոժանի հարցարանի օգնությամբ բացահայտել ենք ինչպես երեխայի ընհանուր անձնային, այնպես էլ նրա անձի համար կարևոր ոլորտների հետ կապված տագնապայնության մակարդակը (դպրոցական, ինքնագնահատականի ու միջանձնային հարաբերությունների, խորհրդավոր երևույթների հետ կապված տագնապայնություն):

 Նախադպրոցական տագնապայնության ոլորտում ստացված արդյունքները ցույց են տալիս, որ ոչ լիարժեք ընտանիքում ապրող նախադպրոցականների տագնապայնությունը միջին մակարդակով է արտահայտված, իսկ մյուս խմբում համապատասխանում է ցածր մակարդակին: Ինքնագնահատականի հետ կապված տագնապայնության ոլորտում ոչ լիարժեք ընտանիքում ապրող երեխաների մոտ առկա է բարձր մակարդակ, իսկ մյուս խմբում` ցածր մակարդակ: Միջանձնային հարաբերություններում առկա տագնապայնության արդյունքներն առաջին խմբում համապատասխանում են բարձր մակարդակին: Իսկ լիարժեք ընտանիքում մեծացող երեխաների խմբում համապատասխանում է միջանձնային տագնապայնության ցածր մակարդակին: Կախարդական, խորհրդավոր երևույթների նկատմամբ ունեցած տագնապայնության արդյունքները ոչ լիարժեք ընտանիքում ապրող երեխաների խմբում համապատասխանում են բարձր մակարդակին, իսկ մյուս խմբում` ցածր մակարդակին:

## **Եզրակացություններ**

Ամփոփելով տեսական և փորձարարական ուսումնասիրության արդյունքները՝ եկել ենք հետևյալ եզրահանգումների.

* Մարդու զարգացման համար կարևոր է յուրաքանչյուր տարիք: Դաստիարակության և զարգացման ավանդական գլխավոր ինստիտուտ է համարվում ընտանիքը: Այն, ինչը երեխան մանկական տարիներին ձեռք է բերում ընտանիքում, պահում է ողջ կյանքում: Տևողության ինստիտուտներից ոչ մեկ չի կարող համեմատվել ընտանիքի հետ: Նրանում ներկայացվում են երեխայի անձի հիմքերը, և դպրոց մուտք գործելիս նա արդեն կիսով չափ ձևավորվում է որպես անհատ: Ընտանիքը կարող է ներկայանալ ինչպես դրական, այնպես էլ զարգացման բացասական գործոնում: Դրական ազդեցությունը երեխայի անձին կայանում է նրանում, որ ոչ ոք բացի ընտանիքի անդամներից, չեն վերաբերվում երեխային ավելի լավ և բավական հոգ չեն տանում:Ոչ մի այլ սոցիալական ինստիտուտ չի կարող պոտենցիալ կերպով կրել վնաս երեխաների զարգացման, դաստիարակության գործընթացում, որքան հենց ընտանիքը: Ընտանիքը հատուկ կոլեկտիվ է, որը կրում է հիմնական, երկարատև և կարևորագույն դեր:
* Ներկայումս ծնող-երեխա փոխհարաբերությունների հիմնախնդիրը կրում է երկակի դրսևորում: Մի կողմից` դեռահասության տարիքում ծնողների հետ հուզական շփման պահանջմունքը գնալով ավելի ուժեղանում է. դեռահասը ծնողների հետ հաղորդակցվելու մեծ անհրաժեշտություն է զգում, մյուս կողմից` ծնողները հետ են ընկնում իրենց երեխայի զարգացման տեմպերից: Հենց այդ ժամանակ էլ արթնանում է դեռահասի ինքնուրույնության ձգտումը: Դժվար է պատկերացնել ներքին և արտաքին փաստերի այն քանակը, որոնք ազդում են աճող սերնդի վրա և ամեն անգամ փոխում նրա ներաշխարհը: Մեր օրերում շատացել է նյութապես անապահով, ծնողազուրկ ընտանիքների քանակը, որոնք էլ անպայման ազդում են երեխայի զարգացման վրա:
* Հոգեբանները տարբերում են մի քանի տիպի ընտանիքներ: Գոյություն ունեն լիարժեք ընտանիքներ, բայց դեստրուկտիվ, որտեղ չկա համաձայնություն, և տիրում են մշտական վեճեր: Անբարենպաստ ընտանիքն առաջին հերթին այն է, որտեղ գոյություն ունեն դաստիարակության դեֆեկտներ, չնայած սա այս տիպի ընտանիքի միակ բնութագիրը չէ: Ինչպիսի դաստիարակության դեֆեկտներ են ավելի հաճախ հանդիպում:
* Ա. Պրիխոժանի կողմից մշակված բացահայտ տագնապայնության մակարդակն ախտորոշող հարցարանի արդյունքները ամփոփելով կարող ենք ասել, որ ոչ լիարժեք ընտանիքում ապրող կրտսեր դպրոցականների տագնապայնությունը միջին մակարդակով է արտահայտված, իսկ մյուս խմբում համապատասխանում է ցածր մակարդակին: Ինքնագնահատականի հետ կապված տագնապայնության ոլորտում ոչ լիարժեք ընտանիքում ապրող երեխաների մոտ առկա է բարձր մակարդակ, իսկ մյուս խմբում` ցածր մակարդակ: Միջանձնային հարաբերություններում առկա տագնապայնության արդյունքներն առաջին խմբում համապատասխանում են բարձր մակարդակին: Իսկ լիարժեք ընտանիքում մեծացող երեխաների խմբում համապատասխանում է միջանձնային տագնապայնության ցածր մակարդակին: Կախարդական, խորհրդավոր երևույթների նկատմամբ ունեցած տագնապայնության արդյունքները ոչ լիարժեք ընտանիքում ապրող երեխաների խմբում համապատասխանում են բարձր մակարդակին, իսկ մյուս խմբում` ցածր մակարդակին:

## **Գրականության ցանկ**

1. Մանկության հիմնախնդիրը ժամանակակաից հայ ընտանիքում, 21-րդ դարի մարտահարավերները, կանխման և հաղթահարման ուղիները, գիտաժողովի նյութերի ժողովածու Երևան 2016 էջ 8:
2. Մանուկյան Ա. Լ., «Ընտանեկան արժեբանություն» փորձնական դասընթացի ծրագիր, Հայագիտական հանդես, 2018 (3), 8 էջ
3. Ուշինսկի Կ.Դ., Մանկավարժական ընտիր երկեր,Երևան 1959թ.
4. М. И. Буянов, Ребенок из неблагополучной семьи, М., 1988
1. Մանկության հիմնախնդիրը ժամանակակաից հայ ընտանիքում, 21-րդ դարի մարտահարավերները , կանխման և հաղթահարման ուղիները, գիտաժողովի նյութերի ժողովածու Երևան 2016 էջ 8: [↑](#footnote-ref-1)
2. Ուշինսկի Կ.Դ., Մանկավարժական ընտիր երկեր,Երևան 1959թ. [↑](#footnote-ref-2)
3. М. И. Буянов, Ребенок из неблагополучной семьи, М., 1988 [↑](#footnote-ref-3)
4. Մանուկյան Ա. Լ., «Ընտանեկան արժեբանություն» փորձնական դասընթացի ծրագիր, Հայագիտական հանդես, 2018 (3), 8 էջ [↑](#footnote-ref-4)